অগ্নিকা-ের ঘটনাগুলো সাধারণত শুষ্ক মৌসুমে বেশি ঘটে। এ সময় পানিরও সংকট থাকে। রাজধানীতে মূল সমস্যা পানির সংকট। প্রকৃত পানির উৎসগুলো এখানে নেই বললেই চলে। বড় কোনো পুকুর নেই, ঝিল নেই। এমনকি যেসব বাড়িতে অগ্নিকা-ের ঘটনা ঘটে সেসব বাড়িতেও পানির রিজার্ভের কোনো চেম্বার পাওয়া যায় না। আমরা এতোটাই অসচেতন যে সবকিছু ধ্বংস করে ফেলছি। জলাধারগুলো ভরাট করে ফেলা হয়েছে। নিয়ম না মেনে নির্মাণ করা হচ্ছে বহুতল ভবন ও মার্কেট। এসব বন্ধ করতে হবে। সড়কগুলো প্রশস্ত না করলে ফায়ার সার্ভিসের গাড়ি ঘটনাস্থলে পৌঁছাতে পারবে না। এসব বিষয়েও নজর দিতে হবে সরকারকে। সর্বোপরি আমাদের সচেতনতাই পারে অগ্নিদুর্ঘটনা রোধ করতে। তাই আসুন, আমরা সবাই সতর্ক হই, সজাগ থাকি; দুর্ঘটনামুক্ত বাংলাদেশ গড়ি।